Document ID: 31977D0463

AΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουνίου 1977 περί απορρίψεως του χαρακτηρισμού ως επιστημονικής της συσκευής ελέγχου χάρτου με την ονομασία "Pulmac Zero Span Tester"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων χαρακτήρα εκπαιδευτικού, επιστημονικού ή μορφωτικού(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι με επιστολή της 4ης Φεβρουαρίου 1977 η Γερμανική Κυβέρνηση εζήτησε από την Επιτροπή να θέσει σε λειτουργία την διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής με την ονομασία "Pulmac Zero Span Tester" σαν επιστημονικής ή μη και σ' αυτή την περίπτωση, εάν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων αποτελουμένη από εκπροσώπους όλων των Κρατών μελών, συνήλθε στις 3 Ιουνίου 1977, στα πλαίσια της επιτροπής τελωνειακών ατελειών προς τον σκοπό εξετάσεως της προκειμένης περιπτώσεως-
ότι απ' αυτή την εξέταση προέκυψε, ότι η εν λόγω συσκευή προορίζεται για τον έλεγχο ποιότητος του χάρτου και του χαρτοπολτού και ιδίως για την αντοχή στην έλξη των συνθετικών χαρτών και χαρτών εκ πολτού εκ κυτταρίνης σε σχέση με την ινώδη δομή τους- ότι η συσκευή αυτή η ίδια δεν έχει κανέναν ιδιαίτερο μηχανισμό προς τον σκοπό χρησιμοποιήσεώς της για επιστημονικούς σκοπούς- ότι, απεναντίας, πρόκειται για συσκευή που δύναται φανερά να χρησιμοποιείται σ' όλους τους τομείς της εμπορικής και βιομηχανικής παραγωγής και ότι ως εκ τούτου δεν πρέπει να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία Pulmac Zero Span Tester δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 29 Ιουνίου 1977.

Labels: 7
3
1